قیرغیزیستان پرزیدنتی سدیر جباروو فوریه‌نین 6-دا قهرمان ماراش-دا باش وئرن زلز‌له‌لردن سونرا تورکیه-یه گلن و آختاریش-قورتارما ایشلرینده ایشتیراک ائدن قروپا تشککور ائدیب.
پرزیدنت سدیر جباروو  طرفیندن کابینه‌ده قبول ائدیلن قیرغیزیستانین فوق العاده حال‌لار ناظیری بوبک آجیکیوو تورکیه-ده باش وئرن زلز‌له‌لردن سونرا ناظیرلیگین آختاریش-قورتارما ایشلری حاقیندا معلومات وئریب.
سدیر جباروو  دئییب کی، تورکیه-ده باش وئرن طبیعی فلاکت داغیدیجی نتیجه‌لر وئریب و قارداش دؤولته بؤیوک زیان ووروب.
دؤولت باشچی‌سی "بو بؤلوشولن کدر تورکیه خالقینا کمک الینی اوزاتماق اوچون هر کسی بیر آرایا گتیردی. من قورتارما قروپونون عضو‌لرینه پئشکار، یاخشی علاقه لندیریلمیش و ثمره‌لی ایشلرینه گؤره تشککورومو بیل‌دیرمک ایستییرم" دئییب.
سدیر جباروو همچنین آجیکیووه آختاریش- قورتارما ایشلرینده ایشتیراک ائدن شخص‌لرین موکافاتلاندیریلماسینی تاپشیریب.
آجیکیوو ایسه بیلدیریب کی، فوق العاده حال‌لار ناظیرلیگی‌نین تاریخینده ایلک دفعه اولا‌راق خاریجده آختاریش-قورتارما دسته‌سی ایشلره قوشولوب:
"قیرغیزیستانین آختاریش-قورتارما قروپو حیات‌لارینی ریسک آلتیندا قویا‌راق داغینتی‌لار آلتیندا قالان‌لاری خلاص ائتمه‌یه چالیشیب. قورتارما ایشلری زامانی آرا‌لاریندا اوشاق‌لارین دا اولدوغو 8 نفری خلاص ائتدیک، 198 نفرین جسدینی چیخاردیق. 124 نفردن عبارت چادیر شهرجیگی قوردوق".
قهرمان ماراش و حاتای-دا آختاریش- قورتارما ایشلرینه قاتیلدیق‌لارینی بیل‌دیرن آجیکیوو تورک مئدیاسی‌نین آونلارین ایشینه بؤیوک ماراق گؤستردیگینی قئید ائدیب.
قیرغیزیستان آختاریش-قورتارما قروپو دونن (21 فوریه 2023) اؤلکه‌ده مراسیمله قارشیلانیب.
